આધુનિક સમયમાં કૌટુંબિક સંબંધોની ગુણવત્તા ઘણી નીચે ઊતરી ગઇ છે. ખાસ કરીને દાંપત્ય જીવન હવે ઘર્ષણમુકત બની ગયું છે. પતિ-પત્ની વચ્ચે થતા વિવાદની સીધી અસર તેમના સંબંધો પર પડવા લાગી છે. અગાઉ સંયુક્ત કુટુંબમાં પતિ-પત્ની વચ્ચેનું ઘર્ષણ ખાસ સપાટી પર આવતું નહીં અને જો કદાચિત્ આવી જાય તો પણ કુટુંબના સભ્ય વડીલોની છાયામાં નાનાં બાળકો ઝાઝી અસલામતીનો અનુભવ કર્યા વિના મોટાં થઇ જતાં હતાં, પરંતુ હાલના સમયમાં મનમેળ ન રહેવાથી પતિ-પત્ની વચ્ચે છૂટાં પડી જવાનો વિકલ્પ તદ્દન આસાન ગણી લેવામાં આવ્યો છે.